
Tisztelt Képviselő-testület!

Köveskál Község Önkormányzatához kérelmek érkeztek Fülöp Sándorné (8274 Köveskál, Henyei u. 14.) és Dékány Margit (8274 Köveskál, Fő u. 2/1.) részéről, miszerint szeretnék bérbe venni az Önkormányzat tulajdonában lévő Iskola u. 5. szám alatti ingatlanon, a volt iskola épületében kialakított apartmanokat.  

Dékány Margit 2026. augusztus 1-től fél év időtartamra kérelmezte az egyik apartmant. (Orosz János 2026. szeptember 1-től 1 év időtartamra kérelmezte az ingatlant, azonban időközben kérelmét visszavonta.). Fülöp Sándorné nem jelölt meg időpontot a bérleti jogviszony kezdetére, kérelmét 2026. július 30-án nyújtotta be az Önkormányzathoz.

Az apartmanok hosszú távú bérbeadása előtt az alábbi jogszabályokat, az ingatlannal kapcsolatos tényeket kell figyelembe venni:

Köveskál Község Önkormányzata tulajdonában lévő Köveskál, belterület 527/15. hrsz.-ú ingatlanon található a volt iskola épülete, melyet az Önkormányzat eddig szálláshelyként hasznosított. Az épület felosztása: két újonnan kialakított apartman külön bejárattal, valamint az épület másik részében további szobák került kialakításra. Különálló (lapos tetős épületben) tisztálkodási lehetőség, valamint konyha és étkező került kialakítása). A jogszabályban meghatározott szálláshely-minősítési eljárás és a minősítés követelményrendszere alapján a szálláshely a minősítési eljáráson nem felelt meg, a minősítést nem kapta meg az Önkormányzat – mint üzemeltető-, így annak, szálláshelyként történő hasznosítása nem lehetséges, ameddig az Önkormányzat a megfelelő minősítéshez szükséges felújítási munkálatokat nem végzi el az ingatlanon.

Ez az ingatlan –annak adottságai okán (nagy füves udvar, főzési lehetőség, nagyobb étkező) közösségi rendezvények helyszíne is.

A nemzeti vagyonról szóló 2011. évi CXCVI. törvény (a továbbiakban: Nvt.) 11. § (16)  bekezdése értelmében törvényben, valamint a helyi önkormányzat tulajdonában álló nemzeti vagyon tekintetében törvényben vagy a helyi önkormányzat rendeletében meghatározott értékhatár feletti nemzeti vagyont hasznosítani - ha törvény kivételt nem tesz - csak versenyeztetés útján, az összességében legelőnyösebb ajánlatot tevő részére, a szolgáltatás és ellenszolgáltatás értékarányosságával lehet.

Magyarország 2026. évi központi költségvetéséről szóló 2025. évi LXIX. törvény 5. § (2) bekezdés a) pontja értelmében a nemzeti vagyonról szóló 2011. évi CXCVI. törvény 11. § (16) bekezdésében meghatározott értékhatárt a 2026. évben a hasznosítással érintett rész tekintetében 25,0 millió forint egyedi bruttó forgalmi érték képezi.

Magyarország helyi önkormányzatairól szóló 2011. évi CLXXXIX. törvény 108/B. § b) pontja értelmében az Nvt. 11. § (16) bekezdése szerinti versenyeztetés mellőzhető, ha az önkormányzati vagyon használatát biztosító, határozott időre kötendő szerződés tartama a kilencven napot nem haladja meg.

A benyújtott kérelmek alapján a hasznosítás hosszabb időtávot jelentene, így amennyiben értékhatár feletti a két apartman úgy azt versenyeztetés útján tudja az Önkormányzat hasznosítani. Az ingatlanok értéke értékbecslés alapján állapítható meg.

A Köveskál, 527/15. hrsz.-ú ingatlan ingatlan-nyilvántartás szerinti rendeltetése (művelési ága) kivett általános iskola. 
Köveskál Község Önkormányzata Képviselő-testületének az Önkormányzat vagyonáról, a vagyontárgyak feletti tulajdonosi jogok gyakorlásáról szóló 10/2004.(VII.16.) önkormányzati rendelete 2. melléklete alapján korlátozottan forgalomképtelen vagyonkörbe tartozik, általános iskola, turistaszállás megnevezéssel. 

A Képviselő-testület 2026. június 26-i ülésén tárgyalta a kérelmeket a fent leírtak figyelembevételével, így ezen az ülésen a 80/2026. (VI. 26.) határozatával a kérelmek vonatkozásában elvi hozzájárulását adta. Továbbá elhatározta az épület rendeltetésének módosítását, valamint az értékbecslés megrendelésére felhatalmazta a Polgármestert.
A Képviselő-testület döntése szerint az ingatlan célzott rendeltetése lakóingatlan, közösségi rendeltetés és udvar. A szükséges dokumentáció elkészítéséhez megbízott építész tervező a vonatkozó jogszabályok, valamint a helyi építési szabályzat előírásainak megfelelően - az ingatlanon lévő további épületek rendezése érdekében is -  vegyes rendeltetésű épület (1 lakás, 2 apartman), 2 tároló rendeltetésre javasolta módosítani  az általános iskola rendeltetést.

Tekintettel arra, hogy ez a rendeltetés részben eltér a Képviselő-testület döntésében meghatározottól, ezért az új rendeltetés elfogadása szükséges.

A szintén fenti döntésnek megfelelően az Önkormányzat megrendelte a kérelmezett ingatlanrészek (lakások) értékbecslését.
Sipos György értékbecslő által elkészített becslés az alábbiak szerint határozta meg ezek értékét.
1. apartman/szállás: 24.700.000 Ft
2. apartman/szállás: 22.500.000 Ft

A hivatkozott jogszabályra tekintettel az ingatlanok forgalmi értéke nem haladja meg a 25 millió forintot, ennek okán a pályáztatás mellőzhető, a benyújtott kérelmek elbírálhatóak.

Mindemellett kérelmezők kialakult élethelyzetükre tekintettel ugyanakkor a lakhatásuk biztosítása érdekében a Képviselő-testülettel történt előzetes egyeztetés alapján átmeneti időre, a szükséges eljárások lezárásáig, de maximum 90 nap időtartamra lehetőséget kaptak az ingatlanba történő beköltözéshez a kérelmezett időponttól, azaz 2026. augusztus 1. napjától kezdődően havi 100. 000 Ft használati díj ellenében. 

Kérem, a hozzák meg döntéseiket.

I. Határozati javaslat:

KÖVESKÁL KÖZSÉG ÖNKORMÁNYZATA
 KÉPVISELŐ-TESTÜLETÉNEK
 …./2026. (IX.23.) HATÁROZATA

az Iskola u. 5. szám alatti ingatlan rendeltetéséről 

Köveskál Község Önkormányzata Képviselő-testülete elfogadja, hogy a Köveskál, Iskola utca 5. szám alatti ingatlan rendeltetése –a 80/2026. (IV. 26.) határozatában kimondottól eltérően -  vegyes rendeltetésű épület (1 lakás, 2 apartman), 2 tároló.


II. Határozati javaslat:

KÖVESKÁL KÖZSÉG ÖNKORMÁNYZATA
 KÉPVISELŐ-TESTÜLETÉNEK
 …./2026. (IX.23.) HATÁROZATA

a Köveskál, Iskola u. 5. szám alatti apartmanok ideiglenes használatának jóváhagyásáról

Köveskál Község Önkormányzata Képviselő-testülete jóváhagyja az Önkormányzat tulajdonában lévő Köveskál, Iskola u. 5. szám alatti ingatlanon lévő 2 db apartman ideiglenes használatát 2026. augusztus 1. napjától kezdődően Dékány Margit és Fülöp Sándorné Kérelmezők részére.


III. Határozati javaslat:

KÖVESKÁL KÖZSÉG ÖNKORMÁNYZATA
 KÉPVISELŐ-TESTÜLETÉNEK
 …./2026. (IX.23.) HATÁROZATA

Köveskál, Iskola u. 5. szám alatti önkormányzati ingatlan (apartmanok) bérbeadásáról

Köveskál Község Önkormányzata Képviselő-testülete bérbe adja az Önkormányzat tulajdonában lévő Köveskál, Iskola u. 5. szám alatti (527/15. hrsz.) önkormányzati ingatlanon található 1. apartmant Dékány Margit (8274 Köveskál, Fő u. 2/1.) részére 2026. ….. napjától kezdődően 2027…….. napjáig terjedő időszakra …….. Ft/hó bérleti díj összegben valamint a  közüzemei díjak megfizetésével.  

Felhatalmazza a Képviselő-testület a Polgármestert, hogy a döntésről értesítse a Kérelmezőt, valamint bérleti szerződés aláírására.

Felelős: Györffy Szabolcs Zoltán polgármester
Határidő: azonnal
IV. Határozati javaslat:

KÖVESKÁL KÖZSÉG ÖNKORMÁNYZATA
 KÉPVISELŐ-TESTÜLETÉNEK
 …./2026. (….) HATÁROZATA

Köveskál, Iskola u. 5. szám alatti önkormányzati ingatlan (apartmanok) bérbeadásáról


Köveskál Község Önkormányzata Képviselő-testülete bérbe adja az Önkormányzat tulajdonában lévő Köveskál, Iskola u. 5. szám alatti (527/15. hrsz.) önkormányzati ingatlanon található 2. apartmant Fülöp Sándorné (8274 Köveskál, Henyei u. 14.) részére 2026. ….. napjától kezdődően 2027…….. napjáig terjedő időszakra …….. Ft/hó bérleti díj összegben valamint a közüzemei díjak megfizetésével.  

Felhatalmazza a Képviselő-testület a Polgármestert, hogy a döntésről értesítse a Kérelmezőt, valamint bérleti szerződés aláírására.

Felelős: Györffy Szabolcs Zoltán polgármester
Határidő: azonnal











